laion/Wikipedia-Exotic huggingface dataset:
ম্যাথু মট

ম্যাথু পিটার মট (ইংরেজি: Matthew Mott; জন্ম: ৩ অক্টোবর, ১৯৭৩) কুইন্সল্যান্ডের চার্লভিল এলাকায় জন্মগ্রহণকারী অস্ট্রেলিয়ার সাবেক প্রথম-শ্রেণীর ক্রিকেটার ও কোচ। ভিক্টোরিয়ান বুশর‌্যাঞ্জার্স ও কুইন্সল্যান্ড বুলসের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। বর্তমানে অস্ট্রেলিয়া মহিলা ক্রিকেট দলের কোচের দায়িত্বে রয়েছেন ম্যাথু মট। ১৯৯৫ সালে অ্যাডিলেডের অস্ট্রেলিয়ান ক্রিকেট একাডেমির অন্যতম সদস্য ছিলেন। ১৯৯৪-৯৫ মৌসুমে প্রথম-শ্রেণীর ক্রিকেটে কুইন্সল্যান্ডের পক্ষে অভিষেক ঘটে তার। তবে, দলে তিনি অনিয়মিত ছিলেন। কিন্তু, ১৯৯৬-৯৭ মৌসুমের শেফিল্ড শিল্ডে ৮৬ রান তুলে ব্যাপক ভূমিকা রাখেন। ১৯৯৮-৯৯ মৌসুমে ভিক্টোরিয়ায় চলে যান। উপরের সারিতে ব্যাটিং করে বেশ ভালো করেন। প্রথম মৌসুমে নিউ সাউথ ওয়েলস ও ওয়েস্টার্ন অস্ট্রেলিয়ার বিপক্ষে মনোমুগ্ধকর সেঞ্চুরি করেন তিনি। পরবর্তী গ্রীষ্মে ৮৪১ রান তুলে ভিক্টোরিয়াকে ৯ বছরের মধ্যে প্রথমবারের মতো চূড়ান্ত খেলায় নিয়ে যান। তার খেলোয়াড়ী জীবনের উল্লেখযোগ্য বিষয় ছিল ভিক্টোরিয়ার সদস্যরূপে জেসন আর্নবার্গারের সাথে উদ্বোধনী জুটিতে ২২৩ রান তোলা। ২০০৪ সালে অবসর নেয়ার পূর্বে ৬৬ খেলায় অংশ নিয়ে ৭ শতকসহ ৩৩.৮৪ গড়ে ৩৭২৩ রান তোলেন। ২০০৭-০৮ মৌসুমে নিউ সাউথ ওয়েলস ব্লুজ দলের কোচ হিসেবে নিযুক্ত হন। এরপূর্বে তিনি দুই বছর মেয়াদে সহকারী কোচের দায়িত্ব পালন করেছিলেন। কোচ হিসেবে দায়িত্ব লাভের পর নিউ সাউথ ওয়েলস পুরা কাপের শিরোপা জয় করেছিল। ১৪ জানুয়ারি, ২০১১ তারিখে গ্ল্যামারগন কাউন্টি ক্রিকেট ক্লাবের প্রথম একাদশের জন্য কোচ হিসেবে তিন বছরের জন্য চুক্তিতে আবদ্ধ হন। ২০ আগস্ট, ২০১৩ তারিখে ঘোষণা করা হয় যে, মট এই মৌসুম শেষে গ্ল্যামারগন থেকে অব্যহতি নেবেন। এরপর তিনি ২০১৩ সালের ইয়র্কশায়ার ব্যাংক ৪০ প্রতিযোগিতায় গ্ল্যামারগনের চূড়ান্ত খেলায় অংশগ্রহণে ভূমিকা রাখেন। চূড়ান্ত খেলায় অবশ্য তার দল নটিংহ্যামশায়ারের বিপক্ষে পরাজিত হয়েছিল। উইকিমিডিয়া কমন্সে ম্যাথু মট সংক্রান্ত মিডিয়া রয়েছে। CricketArchive Player Oracle, Retrieved 23 March, 2017 The Age, "Openers rally Vics with 223-run stand" 3 February 2003 Cricinfo "Matthew Mott" Foxsports "Mott new Blues coach" 19 June 2007 "Glamorgan part with head of elite performance Matthew Mott"। BBC Sport। সংগ্রহের তারিখ ২৫ অক্টোবর ২০১৩।  ইয়ান হিলি অ্যান্ডি বিকেল অস্ট্রেলিয়া জাতীয় মহিলা ক্রিকেট দল
থাই পাঙ্গাশ

থাই পাঙ্গাশ (বৈজ্ঞানিক নাম: Pangasianodon hypophthalmus) (ইংরেজি: sutchi catfish) হচ্ছে Pangasianodon পরিবারের Pangasiidae গণের একটি স্বাদুপানির মাছ। থাই পাঙ্গাশের আদি নিবাস থাইল্যান্ড, ভিয়েতনাম ও এর পার্শ্ববর্তী অঞ্চলে। বর্তমানে থাই পাঙ্গাশ চাষাবাদের ক্ষেত্রে একটি জনপ্রিয় নাম। দেশি পাঙ্গাশের তুলনায় এ জাত দ্রুত বৃদ্ধি পায়। এ মাছ সর্বোচ্চ ১০-১২ কেজি ওজনের হয়ে থাকে। আঙ্গুলী পোনা অবস্থায় শরীরের উভয় পাশে লম্বালম্বি কালো দাগ থাকে এবং বয়স বাড়ার সাথেসাথে তা মিলিয়ে যায়। প্রাপ্তবয়স্ক অবস্থায় এই মাছের বর্ণ রুপালি হয়ে থাকে। পৃষ্ঠ ও পুচ্ছ পাখনার বর্ণ ধুসর-কালো অন্যান্য পাখনার বর্ণ লাল-কমলা এবং এই বর্ণ বয়স ও পরিবেশের উপর নির্ভরশীল। আঁশবিহীন এই মাছ প্রচুর চর্বি যুক্তও হয়ে থাকে। উৎপাদন খরচের তুলনায় আয় প্রায় দ্বিগুণ হওয়ায় অনেকেই এ মাছ চাষে আগ্রহ দেখাচ্ছে। বর্তমানে দেশে বছরে প্রায় ২ - ৩ লক্ষ মেট্রিক টন থাই পাঙ্গাশ চাষ হচ্ছে। এই প্রজাতির মাছ দক্ষিণপূর্ব এশিয়ার থাইল্যান্ড, লাওস, কম্বোডিয়া এবং ভিয়েতনাম ও এর পার্শ্ববর্তী অঞ্চলে পাওয়া যায়। এটি বাংলাদেশে বহিরাগত প্রজাতি হিসেবে বিবেচিত।১৯৮১ সালে থাইল্যান্ড থেকে এ জাত প্রথম বাংলাদেশে আনা হয়। এদের প্রধান খাদ্য ক্ষুদ্র উদ্ভিদ কণা(ফাইটোপ্লাংকটন) ও প্রাণীকণা(জুপ্লাংকটন)।এছাড়াও ছোট ছোট মাছ,ক্রাস্টেসিয়া,ইনসেক্ট খেয়ে থাকে। এরা ৩-৪ বছর বয়সে প্রাপ্ত বয়স্ক হয়।প্লাবিত নদীতে এমনকি প্লাবন ভূমিতে প্রজনন করে। আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা "Pangasianodon hypophthalmus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2011। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Roberts, T.R. and C. Vidthayanon (1991) Systematic revision of the Asian catfish family Pangasiidae, with biological observations and descriptions of three new species., Proc. Acad. Nat. Sci. Philad. 143:97-144. Kottelat, M. (2001) Fishes of Laos., WHT Publications Ltd., Colombo 5, Sri Lanka. 198 p. ="জ্ঞানকোষ" BDFishbangla এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৬৫–১৬৬। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
সংকর ধাতু

সংকর ধাতু (ইংরেজি: alloy) হলো একাধিক ধাতু বা একটি ধাতুর সাথে বিভিন্ন উপাদানের মিশ্রণ। এ উপাদানগুলো ধাতব বন্ধন দ্বারা আবদ্ধ। একটি সংকর ধাতু বিভিন্ন ধাতুর সমসত্ব মিশ্রণ দ্বারা গঠিত হতে পারে। নির্দিষ্ট সংকর ধাতুতে ধাতব পদার্থগুলোর নির্দিষ্ট সংযুক্তি ও কেলাসিত অবস্থা বিরাজ করে। দৈনন্দিন জীবনের নানা ক্ষেত্রে সংকর ধাতুর বহুল ব্যবহার রয়েছে। অনেক সময় একাধিক ধাতুর মিশ্রণের ফলে দ্রব্যের উৎপাদন ব্যয় অনেকাংশে কমে যায়। আবার অনেক ক্ষেত্রে ধাতুর সক্ষমতা বৃদ্ধি করার উদ্দেশ্যে (যেমন - ধাতব ঔজ্জ্বল্য, ঘাতসহনীয়তা বা নমনীয়তা) সংকর ধাতু ব্যবহৃত হয়। বিভিন্ন সংকর ধাতুর মধ্যে রয়েছে ইস্পাত, সোলডার, পিতল, ডুরালুমিন, পিউটার, ব্রোঞ্জ ও অ্যামালগাম। সাধারণত ভরের সাহায্যে সংকর ধাতুকে পরিমাপ করা হয়। সংকর ধাতুকে গঠনগত উপাদান ও আণবিক গঠন অনুসারে শ্রেণিবিভক্ত করা হয়। এছাড়া হোমোজিনাস ও হেটারোজিনাস নামে উচ্চতর শ্রেণিতে ভাগ করা হয়। সংকর ধাতু মূলত রাসায়নিক পদার্থের মিশ্রণ যা বৈশিষ্ট্যপূর্ণ অবিশুদ্ধ পদার্থ তৈরি করে। অবিশুদ্ধ মৌলের সঙ্গে এর মৌলিক পার্থক্য হল এতে চাহিদা অনুযায়ী বিভিন্ন উপাদানের মিশ্রণ ঘটানো হয়।
দেশি পাঙ্গাশ

দেশি পাঙ্গাশ (বৈজ্ঞানিক নাম: Pangasius pangasius) (ইংরেজি: Yellowtail catfish) হচ্ছে Pangasiidae পরিবারের Pangasius গণের একটি স্বাদুপানির মাছ। মাথাটি মুখের কোণের পিছনে তার দৈর্ঘ্যের সমান বিস্তৃত। তুন্ড প্রায় গোলাকার। চোখ সরু চর্বি গঠিত পাতাযুক্ত এবং আংশিকভাবে মুখের কোণের নিচের স্তরে অবস্থিত। বক্ষকাটা পৃষ্ঠকাটার তুলনায় অধিক শক্তিশালী যা সম্মুখে ধারালো কিন্তু পশ্চাতে ছোট ছোট দাঁতযুক্ত। পুচ্ছপাখনা দ্বিবিভক্ত। চর্বিযুক্ত পাখনা ছোট। দেশি পাঙ্গাশ রুপালি রঙের পিঠের দিকটা কালচে এবং প্বার্শরেখা সামান্য ধূসর। দেহে কোনো আঁশ নেই।। এই প্রজাতির মাছ বাংলাদেশ, ভারত, পাকিস্তান এবং মায়ানমারে পাওয়া যায়। এরা শান্ত প্রকৃতির মাছ। স্বাদুপানি থেকে স্বাদুপানিতে অভিপ্রায়ন ঘটে। তবে হালকা লবণাক্ততা সহ্য করতে পারে। বর্ষার সময় মোহনা অঞ্চলে এদের প্রজনন ঘটে। বড় বড় নদীর নিচু অংশ এবং মোহনায় পাওয়া যায়। পাঙ্গাশ মাছ শামুক ও কীটপতঙ্গ খেয়ে বেঁচে জীবনধারণ করে। তবে আশানুরূপ ফল পাওয়ার জন্য পুকুরে তৈরি প্রাকৃতিক খাদ্য যথেষ্ট নয়। তাই পুকুরে সুষম খাদ্য প্রয়োগ নিশ্চিত করতে হবে। দেশি পাঙাশ হলো এমন এক ধরনের মাছ যা অতি সহজেই রান্না করে খাওয়া যায় এবং আমাদের দেশের প্রায় সকল মানুষের কাছেই প্রিয়। অন্যান্য মাছের তুলনায় কাঁটা কম ও পাতলা হওয়ায় খুব সহজেই ভেজিটেবল স্যুপ, পাঙাশ কারি, পাঙাশ ভাজি করা যায়। পাঙ্গাশ মাছের পোনা মার্চ থেকে জুন মাসে বিভিন্ন নদীতে পাওয়া যায়। একটি ৫ কেজি ওজনের পাঙ্গাশ মাছ গড়ে প্রায় দেড় লক্ষ থেকে তিন লক্ষ ডিম দেয়। পুকুর প্রস্তত করার পর প্রতি হেক্টরে ২০,০০০-২৫০০০ পিস ৮-১০ সে.মি. আকারের পাঙ্গাশ মাছের পোনা ছাড়তে হবে। আশানুরূপ ফলাফল পাওয়ার জন্য পুকুরে সুষম খাদ্য প্রয়োগ করতে হবে। খাবার পুকুরের নির্দিষ্ট ৬-৮ টি স্থানে দৈনিক ২-৩ বার দিতে হবে।খাদ্যের পরিমাণ মাছের বয়স ও ওজনের উপর নির্ভর করে দিতে হবে। ৫-৬ মাস পর প্রতিটি মাছের গড় ওজন হবে ৫০০-৬০০ গ্রাম। উন্নত পদ্ধতিতে চাষ করে প্রতি বছরে এক হেক্টর জমিতে ১৫-২০ মাছ উৎপাদন সম্ভব। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা "Pangasius pangasius"। বিপদগ্রস্ত প্রজাতির আইইউসিএন লাল তালিকা। সংস্করণ 2014.1। প্রকৃতি সংরক্ষণের জন্য আন্তর্জাতিক ইউনিয়ন। ২০১০। সংগ্রহের তারিখ ১৪ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জ্ঞানকোষ কৃষি তথ্য সার্ভিস( এআইসি),গগণপ্রজাতন্ত্রী বাংলাদেশ সরকার এ কে আতাউর রহমান, ফারহানা রুমা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৬৭–১৬৮। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
ছোট শিংঘী

ছোট শিংঘী (বৈজ্ঞানিক নাম: Amblyceps mangois) (ইংরেজি: Indian Torrent catfish) হচ্ছে Amblycipitidae পরিবারের Amblyceps গণের একটি স্বাদুপানির মাছ। ==বর্ণনা==ছোটো আকৃতির মোটাতাজা লেজের দিকে ফাটা সুন্দর একটা মাছ। তিস্তা নদীতে দেখা মিলে। এই প্রজাতির মাছ বাংলাদেশ, ভারত, পাকিস্তান, থাইল্যান্ড এবং মায়ানমারে পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা এ কে আতাউর রহমান, ফারহানা রুমা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৬৮–১৬৯। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
রামাল্লাহ

রামাল্লাহ (আরবি: رام الله Rāmallāh) হল পশ্চিম তীরে অবস্থিত ফিলিস্তিনের একটি শহর। এটি জেরুজালেম থেকে ১০ কিলোমিটার (৬.২ মা) উত্তরে এবং সমুদ্র সমতল থেকে ৮৮০ মিটার (২,৮৯০ ফু) উচুতে অবস্থিত। রামাল্লাহ বর্তমানে ফিলিস্তিন জাতীয় কর্তৃপক্ষের বিধিসম্মত (ডি ফেক্টো) প্রশাসনিক রাজধানী হিসাবে ব্যবহৃত হচ্ছে। এটি ঐতিহাসিকভাবে একটি আরবীয় খ্রিস্টান শহর। বর্তমানে এটি মুসলমান অধ্যুষিত শহর, ২০০৭ সালে গণনা অনুসারে যা প্রায় ২৭,০৯২ জন। সংখ্যালঘুদের মধ্যে খ্রিস্টান সম্প্রদায় অন্যতম। রামাল্লাহ একটি আরবি শব্দ, যা রাম (যার উচ্চ) আল্লাহ ( সৃষ্টিকর্তা) থেকে উৎপত্তি হয়েছে। রামাল্লায় ভূমধ্যসাগরীয় জলবায়ু প্রভাবিত হওয়ায় এই এলাকা শুষ্ক ও হালকা গ্রীষ্মকাল এবং অনিয়মিত তুষারপাতের সাথে বর্ষাস্নানে শীতকালীন আবহাওয়া ভোগ করে। এর বার্ষিক গড় বৃষ্টিপাত ৬১৫ মিমি এবং সর্বাধিক বৃষ্টিপাত ১৫৯১ মিমি ও সর্বনিম্ন বৃষ্টিপাত ৩০৭ মিমি। ব্রিটিশ ম্যান্ডেটেট অথরিটি কর্তৃক পরিচালিত ১৯২২ সালের ফিলিস্তিনের জনগননা অনুসারে রামাল্লাহর জনসংখ্যা ৩১০৯ জন, যার মধ্যে খ্রিস্টান ২৯৭২, মুসলমান ১২৫ এবং ইহুদি ১০ জন। ১৯৩১ সালের জনগননার সময় বেড়ে তা ৪২৮৬ জন হয় এবং এর মধ্যে ৩৭৬৬ জন খ্রিস্টান, ৫১৭ জন মুসলমান এবং ১ জন ইহুদি ও সর্বমোট ১০১৪টি বাড়ি ছিল। ২০০৫ সালে এ জনসংখ্যা বৃদ্ধি পেয়ে ২৪০০০ হাজার পেরিয়ে যায়। ২০০৬ পিসিবিএস প্রকল্প অনুযায়ী রামাল্লাহর জনসংখ্যা ছিল ২৫৪৬৭ জন। ২০০৭ পিসিবিএস জনগননা অনুসারে এর জনসংখ্যা দ্বারায় ২৭৪৬০ জনে। এই মোট জনসংখ্যার প্রায় ২৫% হল খ্রিস্টান সম্প্রদায়ের লোক। "State of Palestine Cities Report 2016" (পিডিএফ)।  "Ramallah.ps"। Ramallah.ps। নভেম্বর ৫, ২০১১ তারিখে মূল থেকে আর্কাইভ করা। সংগ্রহের তারিখ নভেম্বর ১৩, ২০১১।  Palmer, 1881, p. 324 "Palestinian Central Bureau of Statistics – State of Palestine"। pcbs.gov.ps। ৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৭।  Barron, 1923, p. 16 Harris, Chauncy Dennison. Research paper: Issues 217–218 of World Patterns of Modern Urban Change: Essays in Honor of Chauncy D. Harris pg. 154 Mills, 1932, p. 50 Hall, Andy. Quaker Meeting in RamallahEcumenical Accompaniment Programme in Palestine and Israel. ওয়েব্যাক মেশিনে আর্কাইভকৃত ২৫ ফেব্রুয়ারি ২০১১ তারিখে Keulemans, Chris. Imagination Behind the Wall: Cultural Life in Ramallah p.2. April 2005. ওয়েব্যাক মেশিনে আর্কাইভকৃত ৬ অক্টোবর ২০১১ তারিখে
জয় হিন্দ মেট্রো স্টেশন

জয় হিন্দ বা বিমানবন্দর মেট্রো স্টেশন হলো নোয়াপাড়া বারাসাত মেট্রো লাইনের একটি স্টেশন ও গড়িয়া-বিমানবন্দর মেট্রোর প্রান্তীক বা টার্মিনাল স্টেশন। স্টেশনটিতে ৪ টি ট্রাক রয়েছে। এই স্টেশনে ২ টি সাইড বা পার্শ্ব প্লাটফর্ম ও ১ টি আইল্যান্ড বা দ্বীপ প্লাটফর্ম রয়েছে। এই স্টেশনটি ভূগর্ভস্ত। প্রথমে স্টেশনটি উত্তলিত ভাবে তৈরির কথা ছিল কিন্তু তা নানা কারণে হয়নি। বর্তমানে স্টেশনটি ভূগর্ভে নির্মিত হচ্ছে। এটি শহরের প্রধান বিমানবন্দর, নেতাজি সুভাষ চন্দ্র বসু আন্তর্জাতিক বিমানবন্দরটি পরিবেশন করবে। এই স্টেশনের একটি উঠোনও থাকবে এবং এটি ভারতের বৃহত্তম ভূগর্ভস্থ সুবিধা এবং শহরের প্রথম। এটি ৫৫০ মিটার লম্বা এবং ৪১.৬ মি প্রশস্ত হবে এবং এটি রেক বা রেলগাড়ি রাখার স্থান ও বিপরীতকরণকে সহজতর করবে, তবে এটি কোনও কারশেড নয়। পূর্বে স্টেশনটি উত্তোলিত ভাবে নির্মাণের পরিকল্পনা করা হয়, তবে এএআইয়ের আপত্তির পরে, রুটটি পুনর্নির্মাণ করা হয় এবং স্টেশনটি সহ বিমানবন্দর থেকে নিউ ব্যারাকপুর পর্যন্ত রেলপথটি ভূগর্ভস্থ করার পরিকল্পনা করা হয়। এটি বর্তমান টার্মিনাল বিল্ডিং থেকে ৫০০ মিটার দূরে এবং প্রস্তাবিত নতুন টার্মিনাল বিল্ডিং থেকে ১৫০ মিটার দূরে অবস্থিত, তবে এটি পাতাল ভূূগর্ভস্থ পথের মাধ্যমে সংযুক্ত হবে যেখানে হাঁটাচালক থাকবে তারপরে আগমন বা প্রস্থানের স্তরে পৌঁছানোর জন্য এসকালেটর বা লিফট থাকবে। লাগেজ চেক-ইন করার জন্য কাউন্টারগুলি স্টেশনে স্থাপন করা এবং বোর্ডিং পয়েন্টে লাগেজ পরিবহণের জন্য উৎসর্গীকৃত করিডোরও থাকতে পারে। যাত্রীদের যশোর রোডে পৌঁছানোর জন্য আরও দীর্ঘ করিডোর তৈরি করা হচ্ছে। এখানে, কলকাতা মেট্রো লাইন ৪ এবং লাইন ৬ মিলিত হবে। স্টেশনে ৬ টি ট্র্যাক থাকবে, লাইন ৪ এর জন্য দুটি, লাইন ৬ এর জন্য দুটি, নোয়াপাড়া ও কাভি সুভাষ গামী ট্রেনের সমাপ্ত ও ছেড়ে যাওয়ার জন্য একটি এবং একটি ইয়ার্ডের জন্য থাকবে। "Airport-New Garia Metro clears Chingrihata hurdle"।  "Metro hub 150m from Calcutta airport"। www.telegraphindia.com (ইংরেজি ভাষায়)। সংগ্রহের তারিখ ২০২০-০৫-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Airport Metro yard to be country's largest underground facility"। Times of India। সংগ্রহের তারিখ ২০ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বিমানবন্দর- নিউ ব্যারাকপুর মেট্রো ছুটবে মাটির নীচ দিয়ে, প্রকল্প নিয়ে কাটল জট"। Asianet News। সংগ্রহের তারিখ ২০ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Metro hub 150m from Calcutta airport"। architecutrupdate.in। সংগ্রহের তারিখ ২০ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বুলা চৌধুরী

বুলা চৌধুরী (জন্ম: ১৯৭০; হুগলী, ভারত) একজন অর্জুন পুরস্কার ও পদ্মশ্রী প্রাপক প্রাক্তন ভারতীয় জাতীয় প্রতিযোগিতা বিজয়ী মহিলা সাঁতারু। বুলা চৌধুরী পাঁচ বছর বয়স থেকে হুগলী জেলার শ্রীরামপুরে সাঁতার প্রশিক্ষণ নেন পিতার তত্ত্বাবধানে। নয় বছর বয়সে প্রথম জাতীয় প্রতিযোগিতায় নেমে ৬টি বিভাগে ৬টি স্বর্ণ পদক জেতেন। ১৯৯১ সালে তিনি সাউথ এশিয়ান ফেডেরেশান গেমসে ৬টি সোনা জেতেন। ১৯৮৯-এ তিনি দুরপাল্লার সাঁতার শুরু করেন এবং সেই বছরই ইংলিশ চ্যানেল পার হন। তিনি খেল রত্ন ও অর্জুন পুরষ্কারও লাভ করেছেন তার কৃতিত্বের জন্যে। বুলা চৌধুরী। "মেয়ে বলে অনেক নোংরা রাজনীতিও সহ্য করতে হয়েছে"। আনন্দবাজার পত্রিকা। সংগ্রহের তারিখ ২০ জানুয়ারী ২০১৮।
গাঙ্গেয় বাঘাইর

গাঙ্গেয় বাঘাইর (বৈজ্ঞানিক নাম: Bagarius bagarius), (ইংরেজি: devil catfish) হচ্ছে Sisoridae পরিবারের Bagarius গণের একটি স্বাদুপানির মাছ। এই প্রজাতির মাছ বাংলাদেশ, ভারত, পাকিস্তান, থাইল্যান্ড, লাওস, ভিয়েতনাম, মায়ানমার এবং ইন্দোনেশিয়ায় পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা "Bagarius bagarius"। বিপদগ্রস্ত প্রজাতির আইইউসিএন লাল তালিকা। সংস্করণ 2011.2। প্রকৃতি সংরক্ষণের জন্য আন্তর্জাতিক ইউনিয়ন। ২০১০। সংগ্রহের তারিখ ২২ জানুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bagarius Bleeker, 1853 নুরুল আলম, গাজী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৭০–১৭১। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
দেশি জাংলা

গাং টেংরা (বৈজ্ঞানিক নাম: Gagata cenia) (ইংরেজি: Indian Gagata) হচ্ছে Sisoridae পরিবারের Gagata গণের একটি স্বাদুপানির মাছ। এই প্রজাতির মাছ বাংলাদেশ, ভারত, নেপাল এবং মায়ানমারে পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা "Gagata cenia"। বিপদগ্রস্ত প্রজাতির আইইউসিএন লাল তালিকা। সংস্করণ 2014.1। প্রকৃতি সংরক্ষণের জন্য আন্তর্জাতিক ইউনিয়ন। ২০১০। সংগ্রহের তারিখ ৯ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ITIS Standard Report Page: Gagata cenia"। Integrated Taxonomic Information System। সংগ্রহের তারিখ ৩ ফেব্রুয়ারি ২০১১।  রোকনুজ্জামান, মোঃ (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৭১–১৭২। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
গাঙ্গেয় জাংলা

গাঙ্গেয় জাংলা (বৈজ্ঞানিক নাম: Gagata gagata) (ইংরেজি: Gangetic Gagata) হচ্ছে Sisoridae পরিবারের Gagata গণের একটি স্বাদুপানির মাছ। এই প্রজাতির মাছ বাংলাদেশ, ভারত, এবং মায়ানমারে পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা "Gagata gagata"। বিপদগ্রস্ত প্রজাতির আইইউসিএন লাল তালিকা। সংস্করণ 2014.1। প্রকৃতি সংরক্ষণের জন্য আন্তর্জাতিক ইউনিয়ন। ২০১০। সংগ্রহের তারিখ ৯ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মামুন চৌধুরী, মোহাম্মদ (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৭৪–১৭৫। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
গোগোল

গোগোল একটি কাল্পনিক শিশু-বালক গোয়েন্দা চরিত্র যার স্রষ্টা সাহিত্যিক সমরেশ বসু। গোগোলের কাহিনী বাঙালী কিশোরদের নিকট অতীব জনপ্রিয়। তার ভাল নাম গোগোল চ্যাটার্জী। গোগোল একটি কল্পনাবিলাসী শিশু বা বালক চরিত্র যে কলকাতায় থাকে। ফ্ল্যাটবাড়িতে নিঃসঙ্গ এই গোগোলের প্রধান বৈশিষ্ট্য তার দুর্লঙ্ঘ কৌতূহল। এই কৌতূহলের ফলে সে ডেকে আনে নানা বিপদ, আবার বুদ্ধিবলে সেখান থেকে বেরিয়েও আসে। রহস্যের সমাধান করে। তার বাবা সমীরেশ চ্যাটার্জী বড় চাকুরে। তিনি রাশিয়ান সাহিত্যিক নিকোলাই গোগোলের ভক্ত হওয়ায় ছেলের নাম রাখেন গোগোল। যদিও গোগোলের স্রষ্টা সমরেশ বসু ওরফে কালকূট অমৃত কুম্ভের সন্ধানে লেখার সময় নামটি পান। কুম্ভমেলায় গিয়ে যার বাড়িতে অতিথি হন লেখক তার পুত্রের নাম ছিল গোগোল। ছোট্ট গোগোলের মা সুনীতি দেবী ও বাড়ির পরিচারক বঙ্কিমদার কড়া শাসনের মধ্যেও গোগোল নিজের গোয়েন্দাগিরি চালিয়ে যায়। সে এডভেঞ্চার প্রিয়। বহু ক্ষেত্রে সে মা বাবার সাথে বাইরে বেড়াতে গিয়েও অযাচিতভাবে রহস্যে জড়িয়ে পড়েছে। অনেক সময় খুনে, অপরাধীদের হাতে বন্দী হয়ে মৃত্যুর মুখোমুখি পর্যন্ত হতে হয়েছে তাকে। রহস্যভেদের কাজে তাকে প্রায়ই সাহায্য করেন নৈহাটির বিখ্যাত গোয়েন্দা অশোক ঠাকুর। বন্ধু ও আত্মীয় মহলে সে ক্ষুদে গোয়েন্দা নামে পরিচিত। গোগোলের উপন্যাস ও গল্পগুলোর তালিকা গোগোল সমগ্র ১ ও ২ এর ক্রমানুসারে দেওয়া হলো। উপন্যাস:- বন্ধ ঘরের আওয়াজ রাজধানী এক্সপ্রেসের হত্যা রহস্য জোনাকি ভূতের বাড়ি গোগোল চিক্কুস নাগাল্যান্ডে সেই গাড়ির খোঁজে শিমুলগড়ের খুনে ভূত ভুল বাড়িতে ঢুকে জঙ্গলমহলে গোগোল বিদেশি গাড়িতে বিপদ গল্প:- ইঁদুরের খুট খুট সোনালী পাড়ের রহস্য আয়না নিয়ে খেলতে খেলতে কাইরং মঠে গোগোলের কাণ্ড হারানো বুদ্ধগুপ্তি দুর্গের গড়খাইয়ের দুর্ঘটনা বুনো হাতির বন্ধুত্ব গোয়ায় গোগোলের প্রথম কীর্তি মহিষমর্দিনী উদ্ধার চোরা হাতি শিকারি বাতাসীবুড়ির সোনার হার গোগোল কোথায় গোগোলের রায়রাজা উদ্ধার গোগোলের কেরামতি রত্নরহস্য ও গোগোল গরাদহীন জানলায় রাক্ষস টেলিফোনে আড়ি পাতার বিপদ পশ্চিমের ব্যালকনি থেকে অদৃশ্য মানুষের হাতছানি জ্বরের ঘোরে শোনা গোগোলের কয়েকটি কাহিনী নিয়ে এযাবৎ দুটি চলচ্চিত্র নির্মিত হয়েছে। গোগোলের কীর্তি ও গোয়েন্দা গোগোল। গোগোলের চরিত্রে শিশুশিল্পী অহিজিত ঘোষ এবং গোয়েন্দা অশোক ঠাকুরের ভূমিকায় অভিনয় করেছেন ইন্দ্রনীল সেনগুপ্ত। সমরেশ বসু (১৩৯৪ বঙ্গাব্দ)। গোগোল অমনিবাস। কলকাতা: জগদ্ধাত্রী পাবলিশার্স। পৃষ্ঠা ৫।  এখানে তারিখের মান পরীক্ষা করুন: |তারিখ= (সাহায্য) "এ বার আসছে গোগোল"। আনন্দবাজার পত্রিকা। ৯ জুন ২০১২। সংগ্রহের তারিখ ২৫ মার্চ ২০১৭।  "গোয়েন্দা গোগোল নয়, এবার গোগোলের কীর্তি"। কলকাতা ২৪*৭। সংগ্রহের তারিখ ২৫ মার্চ ২০১৭। [স্থায়ীভাবে অকার্যকর সংযোগ]
বাংলা ভাষায় বাইবেল অনুবাদসমূহ

ইস্ট ইন্ডিয়া কোম্পানির ন্যাথানিয়েল বি. হ্যালহেড ব্রিটিশ কর্মচারীদের জন্য ১৭৭৬ সালে একটি বাংলা ব্যাকরণ পুস্তক প্রকাশ করেন। শ্রীরামপুরের খ্রিস্টান ধর্মপ্রচারক উইলিয়াম কেরি বাংলা ভাষায় বাইবেল অনুবাদ করেন এবং ১৭৯৩ ও ১৮০১ সালে এটি প্রকাশ করেন। বাংলাদেশে ব্যবহৃত বাইবেলের বাংলা সাধু রীতির অনুবাদ কেরির সংস্করণ থেকেই উদ্ভূত, যেখানে বাংলা চলিত রীতির সংস্করণগুলি নবতর অনুবাদ। ভারতের প্রতিনিধিত্বকারী: সাহিত্য, রাজনীতি, এবং শনাক্তকারী মুকেশ উইলিয়ামস, রোহিত ওয়াঞ্চো- ২০০৮ "ন্যাথানিয়েল বি. হ্যালহেড স্থানীয় বাঙালি জনগোষ্ঠীর সাথে ইস্ট ইন্ডিয়া কোম্পানির ব্রিটিশ অফিসারদের বাক্যালাপে সাহায্য করার জন্য ১৭৭৬ সালে বাংলা ব্যাকরণ প্রকাশ করেন। ইংরেজ প্রাচ্যবিদ উইলিয়াম কেরি (১৭৬১-১৮৩৪), যিনি ছিলেন সংস্কৃত বিভাগের অধ্যাপক..." শিশির কুমার দাস Early Bengali prose, Carey to Vidyāsāgar ১৯৬৬ "তা সত্ত্বেও বাংলা ভাষায় বাইবেল অনুবাদ বাংলা গদ্যের ইতিহাসে একটি গুরুত্বপূর্ণ ঘটনা। কেরির বাইবেল ভাষাটির ধরনের একটি বিশেষ এবং সীমাবদ্ধতার মূল হয়ে ওঠে যাকে খ্রিষ্টীয় বাংলা বলা যেতে পারে।" আলেক্সান্ডার পি. ভারগিস India : History, Religion, Vision And Contribution To The World পৃষ্ঠা ৬৬২ ২০০৮ "উইলিয়াম কেরি, একজন ব্যাপটিস্ট ধর্মপ্রচারক যিনি শ্রীরামপুরে ছিলেন, বাংলা ভাষায় বাইবেল অনুবাদ করেন এবং ১৭৯৩ সালে এটি প্রকাশ করেন। পরবর্তীতে, কেরি ও তার সহযোগীরা ত্রিশটি ভারতীয় ভাষায় বাইবেল অনুবাদ করেন।" In Search of Jesus: Insider and Outsider Images (যীশুর সন্ধানে: ভেতরের এবং বাইরের চিত্র) - পৃষ্ঠা ৫৬ ক্লিনটন বেনেট - ২০০১ "একইভাবে, বাংলাদেশে, উচ্চ বাংলায় অনুবাদ পথিকৃৎ ব্যাপটিস্ট মিশনারিদের প্রচেষ্টায় থেকে উদ্ভূত, উইলিয়াম কেরি, অধিকাংশ বাংলাদেশী খ্রিস্টানদের জন্য বাইবেল, এবং আরও আধুনিক হিসেবে রয়ে যান, 'সাধারণ ভাষা' অনুবাদ এতে অবিশ্বাস্যে তাকায়।" পবিত্র বাইবেল (SBCL) : কপিরাইট বাংলাদেশের বাইবেল সোসাইটি ২০০১ কেরির সংস্করণের পুনঃসম্পাদনা হিসেবে ডাকা হয় পাঠ্য সংস্করণ নূতন নিয়মের অডিও মোবাইল অ্যাপ কিতাবুল মুকাদ্দাস (MCBI) :কপিরাইট বাংলাদেশের বাইবেল সোসাইটি ১৯৮০ অডিও এনড্রইড ওয়েব্যাক মেশিনে আর্কাইভকৃত ২৪ এপ্রিল ২০১৭ তারিখে পড়তে সহজ সংস্করণ (ERV) : কপিরাইট WBTC ভারত ২০০৬ অডিও মোবাইল অ্যাপ বাংলা বাইবেল অনুবাদ :কপিরাইট ভারতের বাইবেল সোসাইটি ১৯৯৯ (ইংরেজি) জয়ন্তী বাইবেল :কপিরাইট বাংলাদেশের ক্যাথলিক বিশপদের সম্মেলন ২০০০ বাংলায় পবিত্র বাইবেন: পুরাতন ও নতুন নিয়মসহ কলকাতা: ব্রিটিশ ও ফরেন বাইবেল সোসাইটি দ্বারা প্রকাশিত (কলকাতা সহায়ক) ১৯০৯: পাবলিক ডোমেইনে
সুভাষগ্রাম

সুভাষগ্রাম হল একটি ছোট শহর।এটি ভারতের পশ্চিমবঙ্গ রাজ্যের জেলা দক্ষিণ চব্বিশ পরগনায় অবস্থিত।এই শহরটি রাজপুর সোনারপুর পৌরসভার অন্তর্গত।এই শহরে রয়েছে সুভাষগ্রাম রেলওয়ে স্টেশন।সুভাষগ্রাম সোনারপুর থানার অন্তর্গত। এই শহরের নামকরণ করা হয়েছে মহান ভারতীয় স্বাধীনতা সংগ্রামী সুভাষচন্দ্র বসুর নামে।তিনি শৈশবের অনেকগুলি বছর এই শহরে অতিবাহিত করেছেন।তাঁর পৈতৃকবাড়ি বা পৈতৃক ভিটা হল এই সুভাষ গ্রাম বা কোদালিয়া।আগে এই শহরটি চাংড়িপোতা নামে পরিচিত ছিল। বাংলার নবজাগরনের অন্যতম প্রধান ব্যক্তিত্ব পণ্ডিত দ্বারকানাথ বিদ্যাভূষণ, রামনারায়ণ তর্কালঙ্কার ও শিবনাথ শাস্ত্রীর জন্ম এই শহরে।অবশ্য সেই সময় এই শহর গ্রাম হিসাবে পরিচিত ছিল। শহরটি সমুদ্র সমতল থেকে ৯ মিটার উচুতে অবস্থিত।এটি ২২.২৪ ডিগ্রি উত্তর ও ৮৮.২৬ ডিগ্রি পূর্বে অবস্থিত। শল্যচিকিৎসার উপকরণ http://www.bongblogger.com/ancestral-house-of-netaji-subash-chandra-bose-in-subashgram/
শল্যচিকিৎসার উপকরণ

শল্যচিকিৎসার উপকরণ বা শল্য উপকরণ হল শল্যচিকিৎসায় যে সমস্ত উপকরণ বা যন্ত্র (যেমন-স্কালপেল, কোচের ফরসেপ) সেই গুলিকে শল্য উপকরণ বলে। এই যন্ত্র ছাড়া শল্যচিকিৎসা অসম্ভব। মানুষের দেহের অভ্যান্তরে হৃৎপিণ্ড, যকৃত, বৃক্ক প্রভৃতি অঙ্গের গুরুত্বপূর্ণ শল্য চিকিৎসায় এই উপকরণের মধ্যমে রোগীর শল্য চিকিৎসা করা হয়। forceps "Kocher's forceps" |ইউআরএল= এর মান পরীক্ষা করুন (সাহায্য)।  শল্য চিকিৎসা
গ্যাসট্রসচিসিস

গ্যাসট্রসচিসিস (ইংরেজি: Gastroschisis) হলো একটি জন্মগত ত্রুটি, যেটাতে শিশুর পেটের সামনের কিছু অংশ জন্মগত ভাবে তৈরী হয় না। ফলশ্রুতিতে বেরিয়ে আসে অন্ত্রের কিছু অংশ, এমন কি যকৃৎও বেরিয়ে আসতে পারে। এটি নানা কারণে হতে পারে। জন্মগত ত্রুটি যা জিনগত (genetic defect) ত্রুটির কারণে হয়। মায়ের যদি খুব অল্প বয়স থাকে তাহলে গ্যাসট্রসচিসিস হবার সম্ভবনা বাড়ে। যদি কোন মা ধূমপান বা মদ্যপান করে, তাহলে এর সম্ভবনা বাড়ে। অ্যাট্রাজিন (Atrazine) নামক হার্বিসাইডের সংস্পর্শে আসলে। গর্ভাবস্থায় অ্যাসপিরিন নামক ওষুধ খেলে। একই রকম দেখতে আরেকটি জন্মগত ত্রুটি হলো ওমফ্যালোসেল যাতে পেটের সামনের অংশ তৈরী হয় না। ফলে অন্ত্র, যকৃত প্রভৃতি বের হয়ে আসে, তবে বের হয়ে আসা অংশ একটি আবরনে ঢাকা থাকে। Le, Tao; Bhushan, Vikas; Sochat, Mathew (২০১৫)। First AID for the USME1 Step 1 2015। New York: McGraw Hill Education।